Πίτσα με κασέρι Ξάνθης, ζαμπόν, μανιτάρια και ξερή ρίγανη
Οι σπιτικές πίτσες έχουν άλλη νοστιμιά! Ετοιμάστε αυτήν την υπέροχη πίτσα με κασέρι Ξάνθης, ζαμπόν, μανιτάρια και ξερή ρίγανη και θα ευχαριστηθείτε, εσείς και οι φίλοι σας!
1/2 φακελάκι (4 γρ.) ξηρή μαγιά, 130 ml χλιαρό νερό , 1/2 κουτ. γλυκού ζάχαρη, 200 γρ. αλεύρι για όλες τις χρήσεις με 50 γρ. αλεύρι καλαμποκιού (δίνει στην πίτσα έξτρα ρουστίκ νοστιμιά), 1/2 κουτ. γλυκού αλάτι και 20 ml ελαιόλαδο, 4 - 5 κουτ.  σούπας σάλτσα ντομάτας, 150 γρ. φρέσκια μοτσαρέλα, σε λεπτές ροδέλες, 100 γρ. κασέρι τριμμένο (προτιμότερο Ξάνθης - το βρίσκετε σε καλά μπακάλικα), 100  γρ. ζαμπόν μπούτι (προτιμότερο Δράμας) ψιλοκομμένο, 150 γρ. λευκά μανιτάρια, σε λεπτές φέτες., 80 γρ. παρμεζάνα, 1 κουτ. σούπας φρέσκα φύλλα βασιλικού,  2 κουτ. γλυκού ρίγανη ξερή τριμμένη
Για την πίτσα με κασέρι Ξάνθης, ζαμπόν, μανιτάρια και ξερή ρίγανη ξεκινάμε και σε ένα μπολ ανακατεύουμε την ξηρή μαγιά, χλιαρό νερό και την ζάχαρη.Αφήνουμε το μείγμα στην άκρη για 15 λεπτά, μέχρι να αφρίσει.Σε ένα βαθύ μπολ ανακατεύουμε το αλεύρι για όλες τις χρήσεις με το αλεύρι καλαμποκιού, το αλάτι και το ελαιόλαδο.Προσθέτουμε το μείγμα της μαγιάς και ζυμώνουμε μέχρι να σχηματιστεί ένα λείο και ελαστικό ζυμάρι.Καλύπτουμε με μεμβράνη και αφήνουμε για περίπου 2 ώρες, μέχρι να φουσκώσει και να διπλασιαστεί σε όγκο.Αλευρώνουμε μια λεία επιφάνεια εργασίας και ανοίγουμε το ζυμάρι με τα δάχτυλά μας, με απαλές κυκλικές κινήσεις, σε έναν λεπτό δίσκο διαμέτρου περίπου 36 – 38 εκ. και πάχους περίπου 2 – 3 χλστ.Απλώνουμε στη ζύμη και την σάλτσα ντομάτας.Από πάνω ομοιόμορφα απλώνουμε την μοτσαρέλα, σε λεπτές ροδέλες.Σκορπίζουμε σε όλη την επιφάνεια το κασέρι τριμμένο, το  ζαμπόν μπούτι ψιλοκομμένο και  λευκά μανιτάρια, σε λεπτές φέτες.Πασπαλίζουμε με την παρμεζάνα τριμμένη και ψήνουμε στους 220° C για 13 - 15 λεπτά, μέχρι να ροδίσει στην επιφάνεια και να ψηθεί η ζύμη και από κάτω.Ξεφουρνίζουμε, σκορπίζουμε τα φρέσκα φύλλα βασιλικού και την ρίγανη ξερή τριμμένη και σερβίρουμε.
Αλεύρι (ζύμες),Αλλαντικά,Μανιτάρια,Τυρί